La Llei 13/2014, de 30 d'octubre, d'accessibilitat estableix diverses actuacions que han de dur a terme els ens locals:
Així mateix, és una competència local la concessió, control previ i posterior i la supervisió de les llicències d'activitats.
Els plans d'accessibilitat elaborats pels ens locals i els Departaments de la Generalitat han de contenir una diagnosi de les condicions existents; determinar les actuacions necessàries per a fer accessibles els àmbits esmentats en l'apartat 1 que són de llur competència; establir criteris de prioritat que permetin decidir les actuacions que s'han d'executar en diferents períodes; definir les mesures de control, de seguiment, de manteniment i d'actualització necessàries per a garantir que, una vegada assolides les condicions d'accessibilitat, perdurin al llarg del temps, i establir el termini màxim per a llur revisió, d'acord amb els criteris que siguin establerts per reglament.
Els ens locals han de verificar el compliment de la normativa d'accessibilitat quan tramiten una sol·licitud de nova activitat o qualsevol modificació d'una activitat existent.
A aquests efectes han de revisar la documentació tècnica aportada pel sol·licitant o requerir una declaració responsable d'aquest compliment en el cas de les activitats sotmeses al règim de comunicació prèvia.
Els serveis tècnics municipals han de realitzar les actuacions de control posterior per comprovar el compliment de les condicions d'accessibilitat reglamentàries que resultin escaients, sigui per verificar la informació facilitada en una declaració responsable, per valorar uns fets objecte de denúncia, o per comprovar l'adequat manteniment de les condicions inicials i les mesures d'ajustos raonables exigibles en els terminis establerts.
La targeta d'aparcament per a persones amb discapacitat és el document públic que acredita el dret de la persona que n'és titular a gaudir de facilitats de circulació, d'estacionament i d'aparcament per al vehicle automòbil en què es desplaci.
Correspon als ens locals la concessió de la targeta d'aparcament a les persones amb discapacitat que la sol·licitin i en puguin ésser beneficiàries, perquè puguin emprar les places d'aparcament reservades per a aquestes persones i gaudir dels altres drets que confereix la targeta.
Cada ens local que concedeixi i gestioni targetes d'aparcament per a persones amb discapacitat n'ha de tenir un registre i ha de facilitar al departament competent en matèria de promoció de l'accessibilitat les dades que se'ls requereixin per a fer-ne el seguiment i el control.
Les targetes d'aparcament pe r a persones amb discapacitat s'han de numerar seguint els criteris de codificació que siguin establerts pel departament competent en matèria de promoció de l'accessibilitat amb caràcter general per a tot el territori de Catalunya.
Així mateix, les administracions locals han de vetllar, per mitjà de les accions de seguiment i de vigilància que considerin pertinents, per l'ús correcte de les targetes d'aparcament per a persones amb discapacitat, han d'adoptar les mesures necessàries per a evitar-ne un mal ús o un ús fraudulent i han d'establir les sancions que escaiguin.
Per facilitar el compliment de les obligacions normatives, el Contracte Programa del Departament de Treball, Afers Socials i Famílies amb els ens locals (comarques i municipis de més de 20.000 habitants) contribueix al suport econòmic als ens locals per al foment dels següents aspectes: